
                Nr.23/22/2005
BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul înlocuitor asupra proiectului de Lege privind aprobarea Ordonanţei de urgenţă a Guvernului nr.1/2005 pentru modificarea Ordonanţei de urgenţă a Guvernului nr.99/2004 privind instituirea Programului de stimulare a înnoirii parcului naţional auto, primit cu nr.P.L.-X 51 din 21 februarie 2005.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

                    Nr.23/22/2005
Înlocuieşte Raportul nr.23/22/2005 din 28 februarie 2005
RAPORT   ÎNLOCUITOR
asupra proiectului de Lege privind aprobarea Ordonanţei de urgenţă a Guvernului nr.1/2005 pentru modificarea Ordonanţei de urgenţă a Guvernului nr.99/2004 privind instituirea Programului de 
stimulare a înnoirii parcului naţional auto


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.-X 51 din 21 februarie 2005, pentru avizare şi dezbatere în fond, cu proiectul de Lege privind aprobarea Ordonanţei de urgenţă a Guvernului nr.1/2005 pentru modificarea Ordonanţei de urgenţă a Guvernului nr.99/2004 privind instituirea Programului de stimulare a înnoirii parcului naţional auto.


Ordonanţa de urgenţă a Guvernului a fost avizată favorabil de Consiliul Legislativ cu nr.22 din 20 ianuarie 2005.


Proiectul de lege pentru aprobarea ordonanţei de urgenţă a fost adoptat de Senat în forma propusă de iniţiator în şedinţa din 17 februarie 2005.


Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic cu nr.26/64 din 22 februarie 2005 şi de Comisia juridică, de disciplină şi imunităţi cu nr.P.L.-X 51 din 22 februarie 2005.



Prin obiectul de reglementare şi conţinutul său, proiectul de lege face parte din categoria legilor ordinare.



În şedinţa din data de 7 martie 2005, plenul Camerei Deputaţilor a hotărât retrimiterea la comisie a proiectului de lege pentru o nouă examinare.



Proiectul de lege a fost reexaminat în şedinţa comisiei din data de 10 martie 2005.



La dezbateri au participat specialişti din Ministerul Mediului şi Gospodăririi Apelor.



La lucrările comisiei au participat 23 de deputaţi din totalul de 23 de deputaţi membri ai comisiei.



În urma dezbaterilor, membrii comisiei au reexaminat proiectul de lege şi au hotărât să menţină raportul anterior pentru respingerea proiectului de lege privind aprobarea Ordonanţei de urgenţă a Guvernului nr.1/2005, întrucât prevederile acesteia au fost preluate integral în proiectul de lege pentru aprobarea Ordonanţei de urgenţă a Guvernului nr.99/2004 privind instituirea Programului de stimulare a înnoirii Parcului naţional auto.



Raportul înlocuitor asupra proiectului de lege a fost adoptat în unanimitate.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
                       PREŞEDINTE,                                       SECRETAR,
                    Dan Ioan Popescu                                    Aurelia Vasile
Expert,

Daniel Bădina

